Ministru kabineta noteikumu

**„** **Grozījumi Ministru kabineta 2004. gada 13. aprīļa noteikumos Nr.286 „Veselības ministrijas nolikums””**

projekta sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts „ Grozījumi Ministru kabineta 2004. gada 13. aprīļa noteikumos Nr.286 „Veselības ministrijas nolikums”” (turpmāk – Veselības ministrijas nolikums) izstrādāts atbilstoši konceptuālajā ziņojumā „Par veselības aprūpes sistēmas reformu” un Ministru kabineta 2018.gada 29.maija rīkojumā Nr.227 „Par Veselības ministrijas padotībā esošo valsts pārvaldes iestāžu reorganizāciju” paredzētajai reformai attiecībā uz Veselības ministrijas padotības iestāžu funkciju pārdali.Valsts pārvaldes iekārtas likuma 16.panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saistībā ar konceptuālajā ziņojumā „Par veselības aprūpes sistēmas reformu” un Ministru kabineta 2018.gada 29.maija rīkojumā Nr.227 „Par Veselības ministrijas padotībā esošo valsts pārvaldes iestāžu reorganizāciju” apstiprinātajām reformām nepieciešams veikt izmaiņas Veselības ministrijas padotības iestāžu nolikumos, lai nodrošinātu plānoto funkciju pārdali.Ministru kabineta 2018.gada 29.maija rīkojuma Nr.227 „Par Veselības ministrijas padotībā esošo valsts pārvaldes iestāžu reorganizāciju” 1.1. un 2.2. apakšpunkts paredz līdz 2018.gada 1.jūlijam reorganizēt Valsts sporta medicīnas centru, pārveidojot to par veselības ministra pārraudzībā esošu tiešās pārvaldes iestādi – Latvijas Antidopinga biroju, un tās līdzšinējo funkciju - koordinēt sporta medicīnas stratēģijas īstenošanu - nodot Veselības ministrijai.Ņemot vērā, ka Veselības ministrija saskaņā ar Veselības ministrijas nolikuma 4.2.apakšpunktu organizē un koordinē veselības politikas īstenošanu, tad arī Veselības ministrija ir izraudzīta kā atbildīgā iestāde, kas no Valsts sporta medicīnas centra pārņems uzdevumu koordinēt sporta medicīnas stratēģijas īstenošanu un šis uzdevums netiks nodots Veselības ministrijas padotības iestādēm. Atbilstoši iepriekš minētā uzdevuma nodošanai, ar šo tiesību normu tiek papildināts Veselības ministrijas nolikums, vienlaikus aktualizējot padotības iestāžu sarakstu, aizstājot Valsts sporta medicīnas centru ar Latvijas Antidopinga biroju. Projekts stājas spēkā nākamajā dienā pēc tā izsludināšanas. |
| 3. | Projekta izstrādē iesaistītās institūcijas | Veselības ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrība kopumā. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neradīs ietekmi uz tautsaimniecību un neradīs papildu administratīvo slogu.  |
| 3. | Administratīvo izmaksu monetārs novērtējums | Projekts neradīs jaunas administratīvās izmaksas ne fiziskām personām, ne juridiskām personām, ne valsts pārvaldes institūcijām. |
| 4. | Atbilstības izmaksu monetārs novērtējums | Projekts neradīs atbilstības izmaksas ne fiziskām personām, ne juridiskām personām. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Latvijas Antidopinga biroja nolikumsGrozījumi Ministru kabineta 2012.gada 3.aprīļa noteikumos Nr.241 „Slimību profilakses un kontroles centra nolikums” |
| 2. | Atbildīgā institūcija | Veselības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā konceptuālajā ziņojumā „Par veselības aprūpes sistēmas reformu”, kas pirms pieņemšanas tika nodots sabiedriskai apspriešanai, kā arī ar Ministru kabineta 2018.gada 29.maija rīkojumu Nr.227 „Par Veselības ministrijas padotībā esošo valsts pārvaldes iestāžu reorganizāciju” atbalstīto reformu, kā arī to, ka izmaiņas skar valsts pārvaldes iestādes funkcijas, sabiedrības līdzdalība netiek plānota.Noteikumu projekts pēc izsludināšanas Valsts sekretāru sanāksmē ir pieejams arī Ministru kabineta tīmekļa vietnē: [www.mk.gov.lv](http://www.mk.gov.lv). |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti |  Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts paredz funkcijas pārņemšanu nozares ietvaros un Projekta izpilde tiks nodrošināta nozares esošo cilvēkresursu ietvaros. |
| 3. | Cita informācija | Lai Veselības ministrija nodrošinātu no Valsts sporta medicīnas centra pārņemto jomu - koordinēt sporta medicīnas stratēģijas īstenošanu, atbilstoši Ministru kabineta 2018.gada 29.maija rīkojuma Nr.227 „Par Veselības ministrijas padotībā esošo valsts pārvaldes iestāžu reorganizāciju” anotācijai, resursi izdevumu segšanai 11 781 *euro* un atbilstošie izdevumi 11 781 *euro* 2018.gadā tiks pārdalīti no valsts budžeta apakšprogrammas 39.02.00 “Sporta medicīnas nodrošināšana” uz programmu 97.00.00 “Nozaru vadība un politikas plānošana” un Veselības ministrija iesniegs Finanšu ministrijai priekšlikumus par  valsts pamatbudžeta bāzes izdevumu 2019.-2021.gadam izmaiņām, tas ir, pārdalīt uz Veselības ministriju (programma 97.00.00) piemaksām Veselības ministrijai četrām amatu vietām, lai Veselības ministrija nodrošinātu no Valsts sporta medicīnas centra pārņemto jomu - koordinēt sporta medicīnas stratēģijas īstenošanu, resursus izdevumu segšanai (dotāciju no vispārējiem ieņēmumiem) 23 561 *euro* un atbilstošos izdevumus 23 561 *euro* (atlīdzībai) no apakšprogrammas 39.02.00. |

Veselības ministre Anda Čakša

Vīza: Valsts sekretārs Aivars Lapiņš

Šķiņķe 67876177

Ilze.skinke@vm.gov.lv